Kadet 1947

***Kadet 1947*** adalah sabuah pilem nan jinihnyo drama parang Indonesia tahun 2021 nan disutradarai jo ditulih dek Rahabi Mandra samo Aldo Swastia. Pilem ko diproduksi dek Temata Studios, didukuang dek Legacy Pictures, Screenplay Films, sarato TNI AU. *Kadet 1947* tainspirasi dari peristiwa misi serangan udara patamo Angkatan Udara Republik Indonesia nan dilakuan dek para kadet (calon penerbang Angkatan Udara) di markas pertahanan Belanda di Semarang, Salatiga, jo Ambarawa pado 29 Juli 1947. Pilem ko tayang perdana di Jakarta Film Week 2021 pado 20 November 2021 jo dirilis untuak umum di bioskop Indonesia pado 25 November 2021.

## Sinopsis
Pado tahun 1947, Indonesia jo Balando baru malakuan Perundingan Linggarjati, nan barisi kesepakatan basonyo Balando mangakui status kamardekaan Indonesia jo capek maninggaan Indonesia. Namun, bara bulan sasduah tu,Balando malanggar kesepakatan tu nan disaratoi jo malakuan serangan ka wilayah Jawa jo Sumatera untuak manguasai Indonesia baliak. Paristiwa tu disabuik jo Agresi Militer Belanda I.

Sakalompok kadet dari sakolah penerbang Angkatan Udara di Maguwo, yaitu Sigit (Bisma Karisma), Mul (Kevin Julio), Har (Omara Esteghlal), jo Adji (Marthino Lio), barambisi untuak ikuik sato manjago Indonesia dari Balando. Namun, ambisinyo tahalang dek banyaknyo rintangan dek kalompok kadet tu masih bastatus pelajar Angkatan Udara, sahinggo indak mandapek izin untuak mambaok kapa tabang jo sanjato.

Tadapak salisiah pandapek diantaro para petinggi Angkatan Udara nan dipimpin dek KASAU Komodor Udara Soerjadi Soerjadarma (Mike Lucock), Adisutjipto (Andri Mashadi), Abdulrachman Saleh (Ramadhan Al Rasyid), sarato Halim Perdanakusuma (Ibnu Jamil). Demi manjalanan aksi nekatnyo, para kadet mamintak bantuan ka sersan udara Tardjo (Wafda Saifan), sarato panembak udara Dul (Chicco Kurniawan) jo Kapoet (Fajar Nugra). Kisah ko indak hanyo bakisah tantang pajuangan Indonesia sajo, malainkan ado kisah tantang sakalompok anak mudo nan sadang malakuan pambuktian diri jo harus maadoki konflik pasahabatan sarato pataruhan kisah cinto, sarupo Sigit jo kekasihnyo, Asih (Givina Lukitadewi).

## Pameran

* Bisma Karisma sabagai Sigit (Sutardjo Sigit)
* Kevin Julio sabagai Mul (Mulyono)
* Omara Esteghlal sabagai Har (Suharnoko Harbani)
* Marthino Lio sabagai Adji (Bambang Saptoadji)
* Wafda Saifan sabagai Tardjo (Sutardjo)
* Fajar Nugra sabagai Kapoet
* Chicco Kurniawan sabagai Dul (Dulrachman)
* Andri Mashadi sabagai Tjip (Agustinus Adisoetjipto)
* Ario Bayu sabagai Soekarno
* Ibnu Jamil sabagai Halim Perdanakusuma
* Ramadhan Alrasyid sabagai Karbol (Abdulrachman Saleh)
* Mike Lucock sabagai Soerjadi Soerjadarma
* Indra Pacique sabagai Soedirman
* Hardi Fadhillah sabagai Kardi
* Ernest Samudera sabagai Basyir Surya
* Givina Lukita sabagai Asih

## Produksi
Proses pangambilan gambar utamo dimulai pado bulan Maret 2020, namun tahambek dek pandemi Covid-19 di Indonesia sasudah malakuan tigo hari syuting dari jadwal 40 hari nan dirancanaan. Proses produksi dilanjuikan pado bulan September 2020 jo rampuang pado Oktober 2020. Pilem ko manggunoan sambilan replika kapa tabang sabagai properti, sarupo jinih kapa tabang Cureng (Yokosuka K5Y), jo Mitsubishi Ki-51 nan dipakai katiko paristiwa sabananyo tajadi. Lokasi pilem dibangun di Landasan Udara Gading TNI AU di Gunung Kidul, Yogyakarta. Pilem ko didukuang pulo dek TNI Angkatan Udara. 

## Panayangan
Pilem Kadet 1947 awalnyo akan diluncuan dalam rangka mamparingati 75 tahun Hari Kemerdekaan Indonesia di tahun 2020, namun dek karano pandemi Covid-19 di Indonesia, pauncuran pilem ditunda hinggo manunggu wakatu nan labiah kondusif. Lagu tema pilem ko bajudul "Bakti" nan diciptaan dek Melly Goeslaw basamo Anto Hoed jo dinyanyian dek  Anneth.

Pilem ko tayang patamo kali di Jakarta Film Week 2021 pado 20 November 2021. *Premiere* pilem balangsuang pado 22 November nan dilakuan basamo parilisan sarentak di bioskop Indonesia pado 25 November 2021. *Kadet 1947* tayang pulo di Jogja-NETPAC Asian Film Festival 2021 pado 29 November 2021 nan ikuik sato pulo dalam program Indonesian Screen Awards.

### Pamasaran
Pilem *Kadet 1947* nan diproduksi dek PT. Telinga Mata Nusantara marupoan ciek dari 22 panarimo bantuan pamerintah Kementerian Pariwisata jo Ekonomi Kreatif Republik Indonesia untuak promosi pilem nan bantuannyo mancapai Rp 1,5 miliar dalam lingkup program Pemulihan Ekonomi Nasional (PEN) dek pandemi Covid-19 di Indonesia.

## Panghargoan

## Rujuakan